
ALAPI KÖZÖS ÖNKORMÁNYZATI HIVATAL
7011 Alap, Dózsa György u. 31.      
Tel: 25/221-102  E-mail: titkar@alap.hu













Előterjesztés 


Alap Község Önkormányzata Képviselő-testületének,
Alsószentiván Község Önkormányzata Képviselő-testületének és
Sárszentágota Község Önkormányzata Képviselő-testületének

2024. november hónapban tartandó soron következő
nyilvános ülésére






Napirendi pont: Az Alapi Közös Önkormányzati Hivatal 2024. évi költségvetésének módosításáról


Előterjesztő: Suplicz Attila polgármester, Husvéth Imre polgármester és Arany Réka polgármester
Előterjesztés elkészítésében közreműködött: Csalovszkiné Mezei Zsuzsanna jegyző és Kotsis Zsuzsanna gazdálkodási ügyintéző


Tisztelt Képviselők!

Az Alapi Közös Önkormányzati Hivatal létrehozására és működtetésére kötött megállapodás (a továbbiakban: Megállapodás) tartalmára figyelemmel az Alapi Közös Önkormányzati Hivatal 2024. évi módosított költségvetését az alábbiak szerint terjesztem elő:

A Megállapodás 16. pontja alapján:
„16. A Képviselő-testületek megállapodnak abba, hogy a Közös Önkormányzati Hivatal munkájával kapcsolatos kérdésekben szükség szerint – célszerűen - együttes ülésen határoznak.
A Képviselő-testületek részéről együttes döntés szükséges, különösen az alábbi előterjesztésekről:
16.1. A Közös Önkormányzati Hivatal éves költségvetése Áht. 23.§ (2) bekezdés b) pontja szerinti megállapítása – annak módosítása – az éves költségvetési beszámoló adatai elfogadása.”
A közös önkormányzati hivatalnak – mint költségvetési szervnek – a költségvetése a közös önkormányzati hivatal székhelye – esetünkben Alap Község Önkormányzata – költségvetésében szerepel. 
A Képviselő-testületek a közös önkormányzati hivatal költségvetéséről külön ülésen, ugyanazon előterjesztés alapján, határozat formájában döntenek. 

A Közös Önkormányzati Hivatal 2024. évi költségvetésének módosítását az alábbiak indokolják:

Bevételek esetében: 
	Megnevezés
	Összeg

	Előző évi maradvány igénybevétele (B8131) 
	960.625

	Előző évi áramdíj visszatérülése Sárszentágota (B411)
	826.933

	Szolgáltatások ellenértéke (esketés) (B402) 
	225.000

	EPON választásokra kapott támogatás (B16)
	4.714.666

	Összesen
	6.727.224



Kiadások esetében:
	Megnevezés
	Összeg

	Pénzmaradvány felhasználása (K311, K3311, K3314, K355)
	960.625

	Működési célú kiadások, közüzemi díjak (K311, K321, K331, K337, K351, K355)
	435.561

	Foglalkoztatottak egyéb juttatásai (K1113, K21) /esketés, betegszabadság/
	616.372

	EPON választásokkal kapcsolatos kiadások (K1103, K123, K2, K341,K351, K355)
	4.714.666

	Összesen
	6.727.224



Átcsoportosítás kiemelt előirányzaton belül
	Megnevezés
	Összeg

	Sárszentágota

	· Foglalkoztatottak egyéb személyi juttatásai (betegszabadság K1113)
	+411.284

	· Törvény szerinti illetmény (K1101)
	-411.284


RÉSZLETES SZAKMAI ÉS SZÖVEGES INDOKLÁS AZ ALAPI KÖZÖS ÖNKORMÁNYZATI HIVATAL 2024. ÉVI KÖLTSÉGVETÉSI RENDELET MÓDOSÍTÁS JAVASLATÁHOZ

A költségvetési módosított rendelet-tervezet a közös hivatal tervezett előirányzatait mutatja be. 
Bevételek esetében: 
· Az előző évi maradvány a három település 2023. évi összesített pénzügyi maradványa, 960.625,-Ft.
· Sárszentágota településen a 2023. év folyamán az áramdíj esetében túlfizetés keletkezett, melyet a szolgáltató a 2024. év folyamán számolt el és fizetett vissza, összege: 826.933,-Ft.
· Az esketések száma az év folyamán emelkedett, ez indokolja a bevételi előirányzat megemelését, 255.000,-Ft-ra.
· A júniusi EPON választásokra a Nemzeti Választási Irodától kapott támogatás (4.714.666,-Ft) miatt vált szükségessé a működési célú bevételi előirányzatok megemelése.

Kiadások esetében: 
· A 2023. évi pénzmaradvány a közüzemi szolgáltatások (áram, gáz) és azok áfája előirányzatainak emelésére lett fordítva. (960.625,-Ft)
· A működési célú kiadásoknál a közüzemi díjak mellett a szakmai anyagok beszerzésének előirányzatának emelését szakmai kiadványok beszerzése indokolta. (435.561,-Ft)
· A munkaidőn túli anyakönyvi feladatok ellátása (ez esetben esketés) ellentételezéseként az anyakönyvvezetők megbízási díjat kapnak. A betegszabadságokat is a K1113 foglalkoztatottak egyéb juttatásai soron kell szerepeltetni, ezek miatt volt szükséges az előirányzat megemelése. (616.372,-Ft)
· A júniusi EPON választásokkal kapcsolatos kiadások előirányzata a K1103 céljuttatás, K123 egyéb külső személyi juttatások, K2 munkaadókat terhelő járulékok, K341 kiküldetések kiadásai, K351 működési célú előzetesen felszámított általános forgalmi adó és K355 egyéb dologi kiadások rovatai között oszlik meg. (4.714.666,-Ft)

Átcsoportosítások esetében:
· A betegszabadságon töltött napokra a törvény szerinti alapilletmény helyett (K1101) betegszabadság jogcímen jár jövedelem, melyet a K1113 foglalkoztatottak egyéb személyi juttatásai soron kell szerepeltetni. Emiatt vált szükségessé a kiadási rovatokon belüli átcsoportosítás.  Ez Sárszentágota település esetében 411.284,- Ft.


Az Alapi Közös Önkormányzati Hivatal 2024. évi költségvetésének módosított 
bevételi és kiadási főösszege: 131.171.306,- forint.

Költségvetést alátámasztó, számszaki adatokat bemutató táblázatok felépítése az alábbi:
1. melléklet: Létszám
2. melléklet: Közös Önkormányzati Hivatal bevételei
3. melléklet: Közös Önkormányzati Hivatal kiadási
4. melléklet: A működési támogatás társult önkormányzatok közötti felosztása



Tisztelt Képviselő-testület!

Az Alapi Közös Önkormányzati Hivatal 2024. évi költségvetésének módosítását megtárgyalni és határozati javaslatban foglaltak szerint döntést hozni szíveskedjenek. 


[bookmark: _GoBack]Alap, 2024. november 6.							Suplicz Attila sk.
     polgármester


HATÁROZATI JAVASLAT

……………… Önkormányzat Képviselő-testületének
……/2024. (. ….) határozata
az Alapi Közös Önkormányzati Hivatal 2024. évi költségvetésének módosításáról

………………………. Község Önkormányzat Képviselő-testülete megismerte és megtárgyalta az Alapi Közös Önkormányzati Hivatal (továbbiakban: Hivatal) 2024. évi költségvetés módosítására irányuló előterjesztés tartalmát. 
Az előterjesztést elfogadva a Közös Önkormányzati Hivatal 2024. évi költségvetés módosításról az alábbi döntést hozta: 

I. A Képviselő-testület a Hivatal költségvetését 131.171.306,- forint bevételi és 131.171.306,- forint kiadási módosított előirányzattal elfogadja.
A kiadási módosított előirányzatból a személyi juttatás előirányzatot 96.087.534 forinttal, a munkaadókat terhelő járulékok és szociális hozzájárulási adó módosított előirányzatot 13.512.646 forinttal, dologi kiadás módosított előirányzatot 19.624.361 forinttal jóváhagyja.
A Hivatal 2024. évi módosított működési és felhalmozási bevételeinek előirányzatait a határozat 1. melléklete, a 2024. évi módosított működési és felhalmozási kiadásai előirányzatait a határozat 2. melléklete tartalmazza.

II. A Hivatal 2024. évi költségvetése beruházási és felújítási kiadásokat nem tartalmaz. A 2024. évi költségvetésében általános és céltartalék előirányzat nem kerül megjelenítésre. Európai uniós forrásból finanszírozott támogatással megvalósuló programok, projekt megvalósítását, valamint ilyen projektekhez történő hozzájárulást a nem tervez. A Hivatalnak többéves kihatással járó feladatai a költségvetés készítésének időpontjában nincsenek.

III. A Hivatal költségvetése a székhelye szerinti önkormányzat, azaz Alap Község Önkormányzatának költségvetésében szerepel. 

IV. A Képviselő-testület felhatalmazza Alap Község polgármesterét és a jegyzőt, hogy a Hivatal költségvetésének Alap Község Önkormányzat költségvetésében történő megjelenítéséről rendelettervezet előkészítésének formájában gondoskodjon. 


Felelős: polgármester, jegyző
Határidő: azonnal

